Metu konkursa

**Meta izstrāde “Labiekārtota laukuma “Cilvēki pie jūras” izveide” pie Rojas Jūras zvejniecības muzeja filiāles**

 **Kaltenes kluba teritorijā**

NOLIKUMS

1. Konkursa organizators
	1. Rojas novada dome

Adrese: Zvejnieku iela 3, Roja, Rojas novads

Reģistrācijas numurs: 90002644930 (turpmāk tekstā – Pasūtītājs)

1. Konkursa norises laiks

No 2019.gada 14.maija līdz 2019.gada 28.maijam

1. Konkursa mērķis:
	1. Izvēlēties labāko un oriģinālāko risinājumu teritorijas labiekārtošanai - laukuma un vides dizaina objekta izbūvei pie Kaltenes kluba paredzētā finansējuma līdz 80 000 EUR (astoņdesmit tūkstoši EUR) ieskaitot PVN, ietvaros.
	2. Izvirzīt vienu piedāvājumu, ko konkursa uzvarētājs pēc līguma noslēgšanas īsteno, izstrādājot tehnisko projektu.
	3. Realizēt teritorijas labiekārtošanu, izbūvējot laukumu (stāvlaukums ar atpūtas zonu) un vides dizaina objektu, kas iekļautos kopējā dabas ainavā, uzlabojot vides pieejamību un estētisko kvalitāti, kā arī simbolizējot (paužot vēstījumu) piekrastes iedzīvotāju mijiedarbību ar jūru gan darbā, gan sadzīvē dažādos vēstures posmos.
2. Metu konkursa dalībnieks

Metu konkursa dalībnieks var būt Latvijas Republikā vai ārvalstī reģistrēta fiziska vai juridiska persona vai šādu personu apvienība (turpmāk – Pretendents), kurš metu konkursam ir iesniedzis piedāvājumu un uzvaras gadījumā ir tiesīgs realizēt projektu, izstrādājot tehnisko projektu.

1. Konkursa veids
	1. Konkurss ir atklāts.
	2. Konkurss notiek vienā kārtā, kas noslēdzas ar 3 labāko piedāvājumu metu paziņošanu.
2. Plānotais finansējums
	1. Pasūtītāja plānotais finansējums, ieskaitot visus nodokļus (tai skaitā PVN) vides objekta meta realizāciju un labiekārtota laukuma (stāvlaukums, atpūtas zona) izbūvi plānots līdz 80 000 EUR (astoņdesmit tūkstoši EUR).
3. Konkursa koncepcija un teritorijas raksturojums

Rojas novads ir skaists – te ir viszilākā jūra, vislabākās pludmales smiltis un zaļākie meži, kas sevī glabā gadsimtu senus noslēpumus ar zvejnieka aroda sūrumu, ar burinieku būves laikmetu, kad atsaucoties Krišjāņa Valdemāra aicinājumam, šeit tiek dibinātas jūrskolas, veidojas kuģu būvētāju dzimtas, stiprie piekrastes vīri ar mūsu piekrastē būvētajiem kuģiem dodas pasaules jūrās. Vēlākajos gados pasaules kari vieš izmaiņas novada ainavas un ierastā dzīves ritma vaibstos, bet padomju okupācijas laiks nāk ar pierobežas (aizliegtās) zonas izveidi un slavenā zvejnieku kolhoza “Banga” uzvaras gājienu, tas ir laiks, kad Rojā strauji attīstās infrastruktūra un palielinās iedzīvotāju skaits. Mūsdienu Rojas novads ir moderns un attīstīts ar bagātīgu kultūras dzīves piedāvājumu gan pašmāju ļaudīm, gan mūsu novada viesiem. Lai arī par kādu no vēstures posmiem runājam, Rojas novada cilvēku dzīvi vienmēr ir ietekmējis jūras tuvums – jūra nes prieku, jūra sāpina un posta, jūra ir maizes devēja.

Rojas Jūras zvejniecības muzeja filiāles Kaltenes klubs āra teritoriju plānots labiekārtot, izbūvējot laukumu “Cilvēki pie jūras”, kur būtu paredzēta vieta 10 automašīnu novietošanai, 1 autobusa novietošanai, kas nodrošinātu ērtu vides pieejamību arī cilvēkiem ar kustību traucējumiem un estētisku baudījumu novada cilvēkiem un viesiem. Laukumā plānots izvietot vides objektu “Cilvēki pie jūras”, kas būtu simbolisks veltījums novada ļaudīm, akcentējot mūsu cilvēku saistību ar jūru dažādos vēstures attīstības posmos. Labiekārtotajā laukumā, netālu no vides objekta plānota neliela atpūtas zona, kur būtu paredzēta vieta 2 soliņiem un 1 atkritumu urnai, kā arī atpūtas zonas tuvumā varētu atrasties daži rotaļu laukuma elementi no virvju konstrukcijām bērniem, kas būtu saistīts ar novada kultūrvēsturiskā mantojuma vērtībām un izzināšanu, kā arī sekmīgi iekļautos kopējā ainavā.

1. Konkursa uzdevums

 Izstrādāt laukuma labiekārtošanas un vides dizaina objekta metu, kas iekļaujas kultūrvēsturiskajā ainavā pie Kaltenes kluba.

Labiekārtojamais laukums:

* 1 558 m2;
* Stāvlaukums 10 automašīnu un 1 tūristu klases autobusa novietošanai;
* Laukuma apzaļumošana pēc meta izstrādātāja ieskatiem;
* Vides objekta dizaina izveide.
* Nelielas atpūtas vietas izveide, paredzot vietu 2 soliņiem un atkritumu urnai, kas stilizēti iekļautos kopējā ainavā.
* Blakus atpūtas zonai virvju tīklu rāpšanās sistēmu vai sistēmas, kas būtu piemērota dažādu vecumu bērniem (2 – 15 gadu v), simboliski saistīta ar novada kultūrvēsturisko mantojumu – zvejniecību, burinieku būves laikmetu.

 Vizuālajā risinājumam simboliski jāatspoguļo Rojas novada vēsturiskās vērtības un attīstības ciklus. Dizainam jābūt atbilstošam konkrētās pilsētvides raksturam un mērogam.

1. Informācijas saņemšana un apmaiņa
	1. Pretendents Nolikumu un ar to saistīto dokumentāciju var saņemt lejuplādējot elektroniskajā formātā Pasūtītāja mājas lapā adresē: http://roja.lv/lv/konkursu-dokumenti. Lejuplādējot nolikumu, Pretendents apņemas sekot līdzi turpmākajām izmaiņām Nolikumā, kā arī Pasūtītāja sniegtajām atbildēm uz ieinteresēto pretendentu jautājumiem, kas tiks publicēti iepriekšminētajā interneta mājas lapas adresē: http://roja.lv/lv/konkursu-dokumenti. Ja minētos dokumentus un ziņas Pasūtītājs ir ievietojis mājaslapas norādītajā adresē, tiek uzskatīts, ka Pretendents tos ir saņēmis un ar tiem iepazinies.
2. Konkursam iesniedzamie materiāli
	1. Laukuma teritorijas plāns M 1:100 (stāvlaukums, apzaļumošanas plāns, vides objekts, atpūtas teritorija un virvju aktivitātes bērniem).
	2. Vides dizaina objekta skice “Cilvēki pie jūras”.
	3. Perspektīvais skats/ fotomontāža/ kolāža/ skice, kas uzskatāmi raksturo piedāvāto ideju esošās pilsētvides kontekstā.
	4. Piedāvātās idejas apraksts un pamatojums.
	5. Galveno funkcionālo un konstruktīvo ideju un pielietoto materiālu raksturojums.
	6. Paredzamo izmaksu aprēķina daļa (tāme).
	7. Cita grafiskā un/vai tekstuālā papildinformācija – pēc dalībnieka ieskatiem.
3. Metu konkursa darbu noformēšana
	1. Konkursa grafiskie materiāli izpildāmi brīvā tehnikā uz A3 formāta planšetēm.
	2. Pievienojams paskaidrojuma raksts.
	3. Konkursa materiālu teksta daļai jābūt latviešu valodā.
	4. Lai nodrošinātu konkursa dalībnieku anonimitāti, visi metu konkursam iesniegtie materiāli (katra planšete un paskaidrojuma raksts) ir apzīmējami ar devīzi (burtu vai ciparu kombinācija līdz 5 simboliem) un iesniedzami kopā ar aizlīmētu aploksni, kas apzīmēta ar to pašu devīzi un kurā ievietota informācija par meta konkursa autoru/ autoriem.
	5. Konkursa materiāli un aploksne ar ziņām par autoru/ autoriem jāievieto kopīgā, necaurspīdīgā iesaiņojumā ar norādi Metu konkursam “Meta izstrāde labiekārtota laukuma “Cilvēki pie jūras” izveide” Rojas Jūras zvejniecības muzeja filiāles Kaltenes kluba teritorijā.
4. Metu konkursa materiālu iesniegšanas termiņi un kārtība
	1. Metu konkursa materiālu iesniegšanas termiņš – 2019. gada 28.maijs pulksten 15:00
	2. Materiāli iesniedzami:
		1. Klātienē Rojas novada domē, Zvejnieku ielā 3, Rojā, Rojas novadā, LV – 3264;
		2. Pa pastu, ievērojot, ka tiks izskatīti tie piedāvājumi, kas saņemti iesniegšanas termiņā.
5. Konkursa žūrijas komisija
	1. Konkursa žūrija:

Rojas novada domes Iepirkumu komisija.

Rojas Jūras zvejniecības muzeja vadītāja Inese Indriksone.

Pieaicinātie eksperti.

1. Metu konkursam iesniegto darbu vērtēšana un rezultātu paziņošana

Konkursa žūrijas komisijas locekļi individuāli vērtē metus, piešķirot tiem punktus pēc šādiem kritērijiem:

|  |  |  |
| --- | --- | --- |
| **N. p.k.** | **Kritērijs** | **Iespējamais punktu skaits** |
| 1. | Labiekārtotā laukuma “Cilvēki pie jūras” koncepcijas atspoguļojums un atbilstība Rojas novada kultūrvēsturiskā mantojuma unikalitātei, iederība pilsētvidē. | 0 - 10 |
| 2. | Idejas oriģinalitāte, dizains, kompozicionālais risinājums. | 0 - 10 |
| 3. | Arhitektonisko un māksliniecisko elementu iekļaušanās vidē. | 0 - 10 |
| 4. | Funkcionalitāte – materiālu izturība, ilgmūžība un drošība. | 0 - 10 |
| 5. | Kopējā piedāvātā līgumcena ar PVN | 50 |
| 6. | Uzturēšanas izmaksas. | 0 - 10 |
| Maksimāli iegūstamo punktu skaits: | 100 |

Kritērija Nr.5 vērtības noteikšanas metodika: zemākā piedāvātā līgumcena / vērtējamā pretendenta piedāvātā līgumcena x 50.

Kritērija Nr.6 vērtības noteikšanas metodika - izmantojamo materiālu ilgnoturība.

* 1. Lēmumu par metu konkursa rezultātiem Komisija paziņos katram pretendentam individuāli uz norādīto e-pasta adresi.
	2. Komisija ir lemttiesīga, ja tās sēdē piedalās ne mazāk kā puse no Komisijas locekļiem.
	3. Lēmumu par konkursa rezultātiem Komisija pieņem izvērtējot iegūto punktu skaitu. Ja vairāki priekšlikumi ieguvuši vienādu punktu skaitu, komisija lēmumu pieņem balsojot.
	4. Pēc metu konkursa rezultātu apkopojuma, rezultāti tiek publicēti Rojas novada pašvaldības mājaslapā [www.roja.lv](http://www.roja.lv) un pēc tam nākamajā Rojas novada informatīvajā izdevumā “Banga”.
1. Godalgas
	1. Godalgu kopvērtība ir – 350 EUR
	2. Trīs labākajiem metu konkursa dalībniekiem tiek izmaksātas godalgas:
* 200 – pirmā vieta;
* 100 – otrā vieta;
* 50 - trešā vieta.
	1. Pirmās vietas ieguvējs iegūst tiesības realizēt savu meta konkursam iesniegto ideju par “Labiekārtotā laukuma “Cilvēki pie jūras” izveidi, izstrādājot tehnisko projektu.
1. Citi noteikumi
	1. Pirmo vietu ieguvušais darbs (vai Godalgotie darbi) pāriet metu konkursa organizatora īpašumā, saglabājot autortiesības Latvijas Republikas normatīvo aktu ietvaros.
	2. Godalgas nesaņēmušo darbu autori savus darbus var saņemt atpakaļ mēneša laikā pēc rezultātu paziņošanas. Pēc šī termiņa beigām organizators par darbu glabāšanu vairs nav atbildīgs.

**Plānotā Kaltenes kluba teritorija**

 